text: Hun er Europas næstbedste
  08 november 2012 kl. 14.53
  Fredericia har Europas næstbedste bager.
  Cecilie Rosenkrans Rasmussen fra Lagkagehuset i Fredericia har vundet sølv i Europamesterskaberne for unge bagere.
  Mesterskanerne er netop blevet afholdt i Rouen i Frankrig. 
  De unge bagere konkurrede i specialbrød, morgenstykker, fastfood, wienerbrød og skuestykke.
  I skuestykke skal man bage en skulptur efter eget valg.
  - Vi har arbejdet på at udvikle de danske talenter, så de kan klare sig ved de meget krævende internationale konkurrencer, og det er fantastisk, at vi kommer hjem med en medalje til Danmark, siger formand for konkurrenceudvalget under Bager- & Konditormestre i Danmark, Klaus Nielsen, Vejle.
  Også Sverige klarede sig glimrende. Sverige fik både første og tredjepladsen. 
  De traditionelt stærke hold fra Frankrig og Schweiz havnede helt uden medaljer.
  